Kongo ye Afrika mvimba twa sadiswa mu longwa nkanda ye mambu ma Nzambi kansi mpe twa toma vidisa mambu mengi ma mfunu twa kizayila e kolo mindele ka mia Iweke ko; twa kala ye nlongo mia sadisingi nkangu eto, twa zaya fula sengo mu vanga mbele, tanzi; nsengo ye nkele nkutu mia nwaniningi e vita Mambu momo ma mana siwa nsiku kwa mindele, ma mana vilakana; ka vena ndombe zeye vanga ntumbu ko Esi nsi eto zaya vanga minlele ye yuma ya mpila mu mpila ka tu lendanga diaka vanga ko. Esi kongo a zaya lunda nitu a mbuta zau za fwanga mu ntangu a ntama. A vingilanga ma ko ye nzadi za kala muna te ye gwa, ma kanda mau ma kalanga mwa nda ye vena ma Iwaka yi bosi se siang'e lumbu a fwete zika mfumu a kanda dia kondwa wola. Mu ndwak'a mindele ma wonsono momo ma kanikinwa ye siwa nsiku. Mbuta za wonsono za zaya ngangu ZOZO za mana fwa, leke kondwa wuna lenda vanga mu kuma kia bala kwa nsiku mia mindele ngangu zina za wonso za vila, twa vutuka manima.